Public procurement notice: Contract Notice
Published: 2018-04-28
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33100000
Submission deadline: 2018-05-30
Award criteria: Lowest price

Technical requirements: Hankinnan kohteena on yksi (1) suurtehosekvensointijärjestelmä HUSLABin Meilahden Genetiikan laboratorioon. Hankittavan järjestelmän tulee soveltua tässä tarjouspyynnössä ja sen liitteissä kuvattuun toimintaan ja käyttötarkoitukseen sekä täyttää määritetyt ehdottomat vaatimukset.
Terveydenhuolto siirtyy genomitiedon hyödyntämiseen ja hoitojen yksilöllistämiseen. HUSLABin Genetiikan laboratorio on Hyks (Helsingin yliopistollisen keskussairaalan) sairaanhoitopiirin HUSLAB-tulosyksikköön kuuluva lääketieteellisen genetiikan asiantuntijayksikkö ja akkreditoitu genetiikan laboratoriodiagnostiikkapalveluiden tarjoaja. Genetiikan laboratorio käsittelee ja tutkii vuosittain tuhansia potilasnäytteitä Hyksin, HUS:n (Helsingin ja Uudenmaan sairaanhoitopiiri) ja muiden sairaanhoitopiirien toimeksiannoista.
HUSLABin Genetiikan laboratorion Genomiyksikkö käyttöönottaa genomitason sekvensoinnin nopealla aikataululla asiakkaiden pyynnöstä. Perinteisten diagnostisten geenitestien ja geenipaneelitutkimusten rinnalle on kasvamassa nopeasti tarve huomattavasti laajempien geenitutkimusten tekemiseen osana potilasdiagnostiikkaa. HUSLAB on siirtymässä nopeasti ihmisen eksomin kattavaan sekvensointiin, mitä seuraa nopealla aikataululla ihmisen koko genomin sekvensointi rutiinitoimintana. Järjestelmä tulee toimimaan HUSLAB-talon 3. kerroksen Genetiikan laboratoriossa.
Sekvensointijärjestelmän käyttötarkoitus on tuottaa potilasnäytteistä diagnostisen tutkimuksen laatuvaatimukset täyttävää eksomi- ja kokogenomisekvenssitietoa HUS:n potilashoidollisiin tarpeisiin. Tuotantokapasiteetiltaan hankittavan sekvensointijärjestelmän tulee kyetä ajokohtaisesti Teraemäspari (Tb)-volyymiseen tuotantoon. Laitteiston käyttöön, suorituskykyyn ja muuhun soveltuvuuteen liittyvät määritykset on kuvattu ehdottomissa vaatimuksissa. Käyttöympäristön erityispiirteitä:
Hankittavan järjestelmän tulee sopeutua HUS:n tietohallinnon toiminnallisiin sekä tietoturvavaatimuksiin ja toimia laboratorion toimintaa ohjaavissa SFS-EN ISO/IEC 17025:2005- ja SFS-EN ISO 15189:2013 -standardeissa ja muussa alan ohjeistuksessa annettujen vaatimuksien mukaisesti.
Toimitusprojekti, hankittava sekvensointijärjestelmä, koostuu yhdestä (1) uudesta suurtehosekvensaattorista ja kaikista sekvensointiajon suorittamiseen ja BCL-, FASTA-, QUAL-, BAM-, UBAM-, tai FASTQ-muotoisten tulostiedostojen tuottamiseen tarvittavista laitteista, palveluista, tietokoneista ja ohjelmistoista. Tämän lisäksi tarjoaja tarjoaa vaihtoehtoisia jatkuvan palvelun vaihtoehtoja, joista tilaaja voi valita itselleen sopivimman. Laitetoimitukseen kuuluvaan palveluun kuulumattomista jatkuvista palveluista sovitaan erillisellä sopimuksella. Kaikkien toimitusprojektin komponenttien tulee soveltua hankinnan käyttötarkoitukseen, jossa on huomioitava lisäksi käyttöympäristöön liittyvät erityispiirteet.
Tarjoukset vertaillaan käyttäen kokonaistaloudellisen edullisuuden arviointikriteerejä, jossa tämän kilpailutuksen valintaperusteena on halvin hinta. Laitteen suorituskyky, laatu ja soveltuvuus käyttöön on määritetty tarjouspyynnön hankinnan kuvauksessa sekä ehdottomissa vaatimuksissa, eikä niitä oteta mukaan vertailupisteytykseen. Hintavertailu sisältää sekvensointijärjestelmän hankintahinnan lisäksi hinnat jatkuvalle palvelulle sekä kaikille olemassa olevan näytekirjaston sekvensointiin tarvittaville siruille, reagensseille ja tarvikkeille (sisältäen arviot myös kaikista muista tarvittavista reagensseista ja tarvikkeista, joita tarvitaan laitteen jatkuvan toiminnan ylläpitämiseksi).
Hinnat ilmoitetaan erillisessä hintaliitteessä (Hinnoittelulomake). Vertailuhinta muodostetaan laskemalla yhteen hintavertailussa mukana olevat hinnat. Pienimmän vertailuhinnan saanut tarjoaja saa vertailukohdasta 100 pistettä. Muiden tarjoajien vertailupisteet lasketaan kaavalla: tarjoajien vertailupisteet = (pienin kokonaisvertailuhinta/tarjoajan vertailuhinta) * 100. Kokonaistaloudellisesti edullisimman tarjouksen on tehnyt tarjoaja, joka saa korkeimman kokonaispistemäärän. Tämä tarjoaja on tarjouskilpailun voittaja.
Tarjoajan tulee hyväksyä tämän tarjouspyynnön liitteinä olevien sopimusluonnosten ja niiden liitteiden ehdot sellaisenaan.